Mestské opevnenia (Bratislava)

Bratislavské mestské opevnenie obyčajne označuje stredoveké mestské hradby, z ktorých sa dodnes zachovala jedna brána. Bratislavský hrad bol tiež značne opevnený. Ďalšie systémy opevnenia boli postavené počas nasledovných storočí, vrátane delostreleckého opevnenia z prvej svetovej vojny a kryty, systém bunkrov a opevnení postavených počas prvej Československej republiky medzi dvoma svetovými vojnami, lietadlové útočiská, opevnenia postavené nacistickým Nemeckom počas druhej svetovej vojny a nakoniec obrana mesta počas studenej vojny vrátane systému 8602 náletových a jadrových krytov schopných pojať 760 000 ľudí, čo je omnoho viac, ako počet obyvateľov. Vrcholom obrany počas komunistickej éry bola vojenská raketová základňa na Devínskej Kobyle, čo je najvyšší bod v meste.

Vonkajšie mestské opevnenia mali 5 brán: Kozia brána, Brána na Suchom mýte, Schöndorfská brána, Špitálska brána a Dunajská brána.

 Bašty 
 Názov Iné názvy Poloha Poznámky Prašná bašta Prašná brána, , staršie  Zámočnícka 399/11 Jediná bašta, ktorá doteraz existuje, hoci bola čiastočne prestavaná na obytné účely. Polbašta za kláštorom  Na konci Františkánskej ulice Pôvodný názov Františkánskej ulice bol Ulica za kláštorom, . Židovská bašta  Za kláštorom Uršulínok, na konci Nedbalovej ulice Pomenovaná pravdepodobne podľa neďalekého židovského geta. Mäsiarska bašta , staršie , . Južnej od Židovskej bašty Netypická, štvorvežová bašta, posledná vo východnom mestskom opevnení. Chránil ju cech mäsiarov. Pekárska bašta Pekchen Thuren Na mieste dnešného Mestského divadla P. O. Hviezdoslava (Laurinská 19) S posádkou členov pekárskeho cechu, chránila vchod do Laurinskej brány na juhovýchodnom okraji mestských hradieb. Obuvnícka bašta  Na kraji dnešného Rybného námestia a Hviezdoslavovho námestia Juhozápadný kraj mestských hradieb, s posádkou členov obuvníckeho cechu. Bašty Himmelreich a Leonfelder Pomenované podľa významných mestských rodín Vedľa Vydrickej brány Dve bašty boli postavené po stranách Vydrickej brány v roku 1455, dvadsať rokov po samotnej bráne. Nová bašta  (1434) alebo  Severne od Vydrickej brány, oproti Bratislavskému hradu Pravdepodobne bola postavená o niečo neskôr ako okolité bašty, podľa svojho názvu. Názov Nepriateľ Uhrov mohol byť motivovaný aj polohou bašty oproti hradu (sídlu uhorských panovníkov). Bašta Luginsland  (1439) Severne od Novej bašty Luginsland je nemecké slovo, ktoré znamená "strážna veža" Vtáčia bašta  (1373) Oproti dnešnému Župnému námestiu Pravdepodobne pomenovaná podľa toho, že bola vyššia ako ostatné.

 Pozri aj 
 Michalská brána
 Laurinská brána
 Vydrická brána
 Rybárska brána

 Zdroj 

Kategória:Bratislava
Kategória:Dejiny Bratislavy
Bratislava